LĪGUMS

Par medību tiesību nodošanu

Rīga
20___. gada _________________ 

Biedrība "Mednieku klubs šauj garām”, vienotais reģ. Nr.XXX, adrese Kļaviņā iela 1, Rīga, turpmāk tekstā  „MK”, tā valdes priekšsēdētāja Jāņa Bērziņa personā, un 
Andris Bērziņš, personas kods 121212-12345, dzīvojošs Bērziņa ielā 1, Rīgā, LV-0000, turpmāk tekstā  “Īpašnieks”,
kopā saukti “Puses” vai katrs atsevišķi “Puse”, bez viltus, maldus un spaidiem noslēdz šo līgumu, turpmāk tekstā „Līgums”, par sekojošo:

1. Līguma priekšmets

1.1. Īpašnieks nodod un MK pieņem izmantošanai medību tiesības Īpašnieka zemēs esošajās medību platībās sekojošos Īpašumos:
	Īpašuma nosaukums
	Kadastra apzīmējums
	Mežs, krūmāji, purvi (ha)
	Kopējā platība (ha)

	
	
	
	

	
	
	
	

	
	
	
	

	
	
	
	

	
	
	
	


1.2. Samaksa par medību tiesību nodošanu netiek noteikta.
2. Līguma darbības termiņš, līguma izbeigšanas un termiņa pagarināšanas nosacījumi
2.1. Līguma darbības termiņš ir 5 (pieci) gadi no Līguma noslēgšanas dienas;
2.2. Līgums stājas spēkā pēc tā abpusējas parakstīšanas un reģistrēšanas Valsts Meža dienestā;
2.3. Līguma reģistrāciju Valsts Meža dienestā veic MK;
2.4. Līguma darbības termiņš pēc 2.1.punktā noteiktā termiņa beigām pagarinās uz 5 (pieciem) gadiem automātiski, ja viena no Pusēm rakstveidā par nodomu pārtraukt līguma darbību nav informējusi otru Pusi 6 (sešus) mēnešus pirms Līguma 2.1.punktā noteiktā termiņa beigām. Pēc tādiem pašiem noteikumiem automātiska līguma pagarināšanās notiek arī turpmāk uz katru nākošo 5 (piecu) gadu periodu;
3. MK  tiesības un pienākumi

Tiesības:

3.1. Organizēt medības uz Īpašnieka zemes atbilstoši medības regulējošo normatīvo aktu noteiktajām prasībām  un iekļaut šīs medību platības savā medību iecirknī;
3.2. Pēc nepieciešamības pārvietoties pa nekustamo īpašumu, tajā esošajiem ceļiem, stigām un citiem infrastruktūras objektiem, nebojājot tos;
3.3. Ierīkot medību torņus, barotavas, piebarošanas lauciņus un šaušanas vizūras iepriekš to saskaņojot ar Īpašnieku;
3.4. Laicīgi un nekavējoties saņemt informāciju no Īpašnieka par medījamo dzīvnieku izdarītajiem postījumiem lauksaimniecības un meža kultūrām.

Pienākumi:
3.5. Medīt medību iecirknī, nodrošinot medību resursu ilgtspējīgu apsaimniekošanu;
3.6. Ierobežot medījamo dzīvnieku postījumus lauksaimniecības kultūrām un meža jaunaudzēm;

3.7. Griezties Valsts Meža dienestā, lai saņemtu papildus medību atļaujas limitēto medījamo sugu dzīvnieku medīšanai vai ja medījamie dzīvnieki izdara postījumus ārpus noteiktā medību termiņa;
3.8. Darīt visu iespējamo, lai novērstu medījamo dzīvnieku izdarīto postījumu turpināšanos.
4. Īpašnieka tiesības un pienākumi

4.1. Nekavējoties ziņot MK par konstatētajiem medījamo dzīvnieku nodarītajiem postījumiem. 
4.2. Netraucēt un ļaut brīvi medīt savā Īpašumā.
4.3. MK neatbild par zvēru nodarītajiem postījumiem un zaudējumiem.
5. Nobeiguma noteikumi
5.1. Visas Līguma izmaiņas un papildinājumi ir spēkā tikai pēc to rakstiskas noformēšanas un Pušu parakstīšanas.
5.2. Pušu paziņojumi, informācija, pretenzijas un cita sarakste skaitās nodota otrai pusei, ja tā ir nosūtīta ierakstītā vēstulē uz šajā līgumā norādīto attiecīgās puses adresi, vai iesniegta minētajā adresē pret parakstu, vai arī  pierādāmā veidā nosūtīta elektroniski uz e-pastu.
5.3. Visi strīdi, tai skaitā tie, kas būs, par jebkurām tiesiskajām attiecībām starp Pusēm tiks galīgi izšķirti, saskaņā ar Latvijas Republikas likumiem, Zemgales šķīrējtiesā, saskaņā ar minētās šķīrējtiesas reglamentu, rakstveida procesā, bez sprieduma motivējuma, viena šķīrējtiesneša sastāvā, un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību.
5.4. Līgums ir sastādīts 3 (trīs) eksemplāros uz 3 (trīs) lapām, pa vienam eksemplāram katrai no līgumslēdzējpusēm, trešais Valsts meža dienesta attiecīgajai struktūrvienībai. Visiem līguma eksemplāriem ir vienāds juridiskais spēks.

